OpenLLM-France/wikimedia huggingface dataset:
# Ashley Blue

Ashley Blue (nascuda el 8 de juliol de 1981) és el pseudònim de l'actriu porno estatunidenca Oriana Small.

## Biografia

Ashley Blue ha guanyat diversos premis de AVN, inclosos a Millor Actriu Femenina en 2004 i Millor Actriu de Repartiment en 2005. El març de 2004 va signar un contracte de tres anys amb JM Productions, apareixent en la sèrie Girlvert.
El 14 de febrer de 2007 va concloure el seu contracte amb JM Productions, passant immediatament a un acord d'un anys amb LA Direct Models.
Blue ha mantingut relacions de parella amb actors de la indústria del porno, com ara Trent Tesoro i Jonni Darkko. Ella va demandar a Tesoro en un episodi de Judge Mathis en el 2003.
Blue actualment està en una relació afectiva amb el fotògraf Dave Naz.
Ella fa la veu d'un personatge per als dibuixos animats Three Thug Mice.
El pintor suec Karl Backman va pintar un retrat de l'actriu en 2011 per a una exposició en el Museum of Porn in Art.

## Premis

* 2004 Premis AVN Actriu de l'any
* 2005 Premis AVN per Millor Actriu de Repartiment (Video) – Adori
* 2005 Premis AVN per Millor Escena de Dones (Video) – The Violation of Audrey Hollander (amb Audrey Hollander, Gia Paloma, Tyla Wynn, Brodi i Kelly Kline)
* 2005 Premis XRCO per Millor Escena Dona/Dona – The Violation of Audrey Hollander
* 2007 Premi AVN Award per Millor Escena de Sexe Indignantepor l'escena "Meat is Murder" (Compartida amb Amber Wild i Steven French)
* 2013 Saló de la fama d'AVN

## Referències

* ↑ Jonathan Gold (9 de maig de 2007).
* ↑ de Ashley Blue en Internet Movie Database
* 1 2 Peter Warren. «Ashley Blue se aleja de JM Productions». AVN, 14-02-2007. Arxivat de l'original el 2007-10-24. [Consulta: 27 desembre 2007].
* ↑ «Ashley Blue Gana Parcialmente el Juicio con el Juez Mathis». AVN, 25-11-2003. [Consulta: 27 desembre 2007].
* ↑ Jonathan Gold. «"Dave Naz: El gran inquieto"». LA Weekly, 09-05-2007. Arxivat de l'original el 2008-07-20. [Consulta: 13 maig 2007].
* ↑ Joshua Neuman. «Year of the Rat». Revista Heeb. Arxivat de l'original el 2008-10-13. [Consulta: 30 agost 2008].
* ↑ «The Museum of Porn in Art presents an exhibition by KARL BACKMAN». The Museum of Porn in Art. Arxivat de l'original el 2012-04-26. [Consulta: 19 abril 2013].
* 1 2 Jared Rutter. «22 Entrega Anual de Premios AVN: Una noche a lo Jenna Jameson». AVN, 09-01-2005. Arxivat de l'original el 2008-10-19. [Consulta: 4 agost 2007].
* ↑ «Premios XRCO». XBiz.com, 03-06-2005. Arxivat de l'original el 2012-06-29. [Consulta: 22 juny 2007].
* ↑ «AVN Announces 2013 Hall of Fame Inductees». AVN. Arxivat de l'original el 2013-03-31. [Consulta: 5 juny 2013].

## Bibliografia

* Small, Oriana. Girlvert: A Porno Memoir (en anglés). Rare Bird Books, A Barnacle Book, 2011. ISBN 978-0982505632.
# Lindaweni Fanetri

Lindaweni Fanetri (n. 18 gen 1990 a Jakarta) és una esportista d'Indonèsia que competeix en bàdminton en la categoria individual. Ella juga en un sol número femení. Fanetri és de PB. Suryanaga, un club de bàdminton de Surabaya, el mateix club que Sony Dwi Kuncoro, Alvent Yulianto i Ryan Agung Saputra.

## Referències

* ↑ "BWF World Rankings" Badminton World Federation
# Bandera de las Vegas

La bandera de las Vegas, consisteix en un camp blau travessat en diagonal per una franja grisa que va des del quarter superior esquerra, al costat del pal, fins al quarter inferior del vol. El segell de la ciutat de las Vegas, adoptat el 1966, s'afegeix al quarter superior trencant la franja. La bandera no s'adoptà fins al 1968.

## Disseny i simbolisme

El color dominant de la bandera és l'anomenat blau reial, que simbolitza el cel blau de l'estat de Nevada. La franja grisa al·ludeix al sobrenom de Nevada com "L'estat d'argent". El mateix dia de l'adopció de la bandera, aquests dos colors es van adoptar com a colors oficials de la ciutat.
El segell mostra tres edificis alts, cadascun amb marquesines grogues que simbolitzen el turisme, una indústria important per a la ciutat. A l'esquerra dels edificis hi ha la presa Hoover, també de color blanc. La presa és una fita important a la zona del comtat de Clark. A la base de la presa s'hi veu el riu Colorado. A l'esquerra hi ha una petita part d'un penya-segat marró, que simbolitza el terreny muntanyós. A la dreta dels tres edificis hi ha una silueta negre en representació de Sunrise Mountain. Davant de la muntanya hi ha un arbre de Josué verd de quatre branques, una referència al paisatge desèrtic de la zona. El sol, de color groc amb raigs ataronjats, surt de darrere de les muntanyes. El cel és travessat per un avió i una estela negra que al·ludeix a la importància del trànsit aeri, tant civil com militar de la regió. L'anell exterior del segell conté les paraules "CITY OF LAS VEGAS" a la part superior i "NEVADA" a la part inferior, ambdues en color gris.

## Història

L'Ajuntament de Las Vegas va autoritzar un concurs per a una bandera municipal el 7 d'abril de 1965. El disseny guanyador fou creat per Kenneth A. Bouton, assistent de l'administrador de la ciutat. Aquesta bandera no va ser adoptada oficialment fins al cap de tres anys, el 2 d'octubre de 1968.

## Banderes històriques

* Bandera de 1968

## Referències

* ↑ Rezaei, Safiye. «Flag of Las Vegas, Nevada» (en anglès). The Flager. [Consulta: 21 octubre 2022].
* ↑ Purcell, John M «American City Flags» (en anglès). North American Vexillological Association, pp. 182-184 [Consulta: 21 octubre 2022].
* ↑ «Las Vegas» (en anglès). Ben Cahoon. [Consulta: 19 novembre 2023].
# Sant Julià de Galliners

Sant Julià de Galliners és una església barroca del poble de Galliners al municipi de Vilademuls (Pla de l'Estany) inclosa a l'Inventari del Patrimoni Arquitectònic de Catalunya.

## Descripció

Edifici de planta rectangular, estructurat en una sola nau amb capelles laterals a ambdues bandes, amb tribunes a la planta superior. Interiorment l'absis de l'altar major té forma semioctogonal. La nau principal presenta arcs torals i llunetes laterals. El campanar és de planta quadrada en la base i en el nivell superior presenta les cantonades retallades a 45°. La façana principal presenta un portal emmarcat amb pilastres i llinda de pedra, que sobresurten dels murs. Sobre la llinda hi havia dues fornícules i altres elements que foren destruïts per un llamp l'any 1981. Al mur nord es conserven restes de columna de l'antic temple romànic. L'accés es fa per una escalinata que dona al conjunt major perspectiva.

## Història

La construcció de la nau actual és del segle xviii. Al campanar hi figura la data de 1786.
L'església actual hauria estat edificada sobre les restes d'un antic temple romànic.
Segons Coromines i Marqués, el lloc de Galliners no tingué església pròpia fins a l'any 1320, en què es va segregar de Parets, inaugurant-se l'església com a parròquia independent.
L'altar major i les capelles laterals tenien altars barrocs, destruïts l'any 1936.

## Referències

* 1 2 3 4 5 «Sant Julià de Galliners». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 setembre 2017].
# Cantó de Pont-à-Marcq

El cantó de Pont-à-Marcq és un cantó francès, al departament del Nord i la regió dels Alts de França. El cantó de Pont-à-Marcq aplega les comunes d'Attiches, Avelin, Bersée, Ennevelin, Fretin, La Neuville, Mérignies, Moncheaux, Mons-en-Pévèle, Ostricourt, Phalempin, Pont-à-Marcq, Thumeries, Tourmignies i Wahagnies. Des del 2004 la consellera general és Béatrice Mullier del Partit Socialista.
Evolució demogràfica :
| 1962 | 1968 | 1975 | 1982 | 1990 | 1999 | 2006 |
| - | | | | | 36.667 | 37.820 |
# Joan Martínez d'Eslava (s.XIV)

Joan Martínez d'Eslava (? - Oriola 1365) cavaller valencià que va dirigir la defensa d'Oriola durant el llarg setge al que va ser sotmès per part de Pere el Cruel de Castella, fins a la seva mort.

## Referències

* ↑ Organització i defensa d'un territori Fronterer per Maria Teresa Ferrer i Mallol, pag. 122 i 123 (Google Books)
# Ernst Gerlach

Ernst Gerlach (Schönebeck, 19 de març de 1947) fou un jugador d'handbol alemany que va competir sota bandera de la República Democràtica Alemanya durant les dècades de 1970 i 1980.
Amb la selecció de la República Democràtica Alemanya jugà 47 partits, en què marcà 35 gols. El 1978 va guanyar la medalla de bronze al Campionat del món d'handbol. El 1980 va prendre part en els Jocs Olímpics de Moscou, on guanyà la medalla d'or en la competició d'handbol. A nivell de clubs jugà al SC Magdeburg, amb qui guanyà cinc lligues de la República Democràtica Alemanya (1970, 1977, 1980, 1981 i 1982) i la Copa d'Europa de 1978 i 1981.
El 1980 va ser guardonat amb l'Ordre del Mèrit Patriòtic de plata.

## Referències

* ↑ «Ernst Gerlach Olympic Results». sports-reference.com. Arxivat de l'original el 20 de juliol 2017. [Consulta: 5 setembre 2019].
* ↑ Neues Deutschland, 22. agost 1980, S. 3
# Moy Yat

Moy Yat (梅逸) (28 de juny de 1938 - 23 de gener de 2001) va ser un artista marcial xinès, gravador de segells, pintor, escultor i sanador per mitjà del maneig de la medicina tradicional xinesa, deixeble destacat des de 1957 del Gran Patriarca i mestre (Sifu) Ip Man de les arts marcials xineses en l'estil de Kung-Fu conegut com a wing chun (cantonès: 詠春, Yale: wing6 cheun1 mandarí: xinès tradicional: 詠春, pinyin: yǒng chūn, literalment «cant de primavera», de vegades substituït pels caràcters 永春, «primavera eterna»).
Moy Yat, es va mudar a Nova York el 1973 després de la mort del seu mestre Ip Man (el 2 de desembre de 1972). Va començar a ensenyar Ving Tsun a Brooklyn. Els seus alumnes són ara professors en reconegudes escoles amb prestigi a tot el món, gràcies a l'excel·lència i qualitat del Ving Tsun que ofereixen, que perpetua aquest Art Marcial seguint el Sistema Pur i Original creat per Yim Ving Tsun.

## Referències

* ↑ Genealogy of the Wing Chun Family (Hong Kong: Hong Kong Wing Chun Athletic Association, 1990)
* ↑ Ip Ching, Ip Man: Portrait of a Kung Fu Master (Springville, UT: King Dragon Press, 2001)
* ↑ Ip Man Wing Chun 50th Anniversary Journal (Hong Kong: Wing Chun Athletic Association Limited, 2005)

## Enllaços externs

* Biografia Oficial Arxivat 2019-01-20 a Wayback Machine.
* Moy Yat Ving Tsun Martial Intelligence Europe
* Moy Yat Ving Tsun Madrid
# El rei ruc

El rei ruc (títol original en anglès: The Donkey King; en urdú: دی ڈونکی كِنگ) és una pel·lícula de comèdia pakistanesa d'animació per ordinador de 2018, dirigida per Aziz Jindani. La pel·lícula presenta les veus de Jan Rambo, Ismail Tara, Hina Dilpazeer, Ghulam Mohiuddin, i Jaik Sheikh. Va ser estrenada al Pakistan el 13 d'octubre de 2018 per Geo Films i Talisman Studios. Aquesta pel·lícula ha estat doblada al català.
La data de llançament anunciada per a la pel·lícula va ser el 13 d'octubre de 2018, tot i que es va estrenar un dia abans.

## Repartiment

* Afzal Khan com Jan Mangu, un ruc de bugaderia
* Hina Dilpazeer com a senyoreta Fitna, una guineu
* Ghulam Mohiuddin com a lleó Badshah Khan
* Adeel Hashmi com Shahzada Khan, fill del Badshah Khan
* Faisal Qureshi com a Breaking News, un mico
* El xeic Salman Saquib "Mani" com a Rangeela, un camaleó
* Javed Shaikh com Changu, el pare de Mangu
* Ismail Tara com a Pehalwan Chacha
* Shafaat Ali com Ronald Crump, un hipopòtam
* Irfan Khoosat com a Jamboora, propietari de la casa de mitjans, un simi; i Raftaar, una tortuga
* Shabbir Jan com Sardar Chacha, un os
* Sahiba Afzal com a interès amorós de Mangu
* Ahsan Rahim com a senyor Propaganda, un tigre
* Irfan Malik com Panoti, una zebra
* Ali Hassan com a Oncle Raja

## Referències

* ↑ «The Donkey King trailer conveys a strong message». The News, 25-09-2018. [Consulta: 14 octubre 2018].
* ↑ «El rei ruc». [Consulta: 3 octubre 2019].
* ↑ «THE DONKEY KING DAY ONE BUSINESS PAKISTAN :: BREAKS RECORD». , 13-10-2018 [Consulta: 14 octubre 2018].
# Raquel Jaramillo Palacio

Raquel Jaramillo Palacio, que signa les seues obres sota el nom R. J. Palacio (Nova York, 13 de juliol de 1963), és una escriptora nord-americana descendent de colombians. És autora de novel·les juvenils, entre elles Wonder, basada en la qual s'ha filmat una pel·lícula homònima que es va estrenar el 14 de novembre de 2017.
Actualment, viu a Nova York al costat del seu marit i els seus dos fills.

## Referències

* ↑ Russo, Interview by Maria «R.J. Palacio and Meg Medina Talk Diversity and Children's Books» (en anglès). The New York Times, 20-12-2016. ISSN: 0362-4331.
* ↑ «author - R.J.Palacio», 09-08-2016. Arxivat de l'original el 2016-08-09. [Consulta: 5 desembre 2018].
# Cantó de Pont-sur-Yonne

El cantó de Pont-sur-Yonne és un cantó francès del departament del Yonne, situat al districte de Sens. Té 16 municipis i el cap és Pont-sur-Yonne.

## Municipis

* Chaumont
* Champigny
* Cuy
* Évry
* Gisy-les-Nobles
* Lixy
* Michery
* Pont-sur-Yonne
* Saint-Agnan
* Saint-Sérotin
* Villeblevin
* Villemanoche
* Villenavotte
* Villeneuve-la-Guyard
* Villeperrot
* Villethierry

## Història

Llista dels consellers generals successius :
| Data d'elecció | Identitat | Partit |
| 1949-1955 | M. Cornu | PPUS |
| 1955-1973 | Maurice Brisson | SFIO, després Divers gauche |
| 1973-1998 | Roger Lassale | PS |
| 1998-2009 | Christian Brière | PS |
| 2009- | Dominique Bourreau | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 8.806 | 8.901 | 9.586 | 10.902 | 14.134 | 15.352 | 17.643 |
| A partir de 1990: Població sense dobles comptes |||||||
# Ernst Krebs

Ernst Krebs (Múnic, 4 de novembre de 1906 - Gauting, 20 de juliol de 1970) fou un piragüista alemany que va competir durant la dècada de 1930.
Abans de dedicar-se al piragüisme practicà l'esquí de fons, esport en el què guanyà quatre títols nacionals entre 1928 i 1932 i arribà a disputar el Campionat del món d'esquí nòrdic de 1929.
El 1936 va prendre part en els Jocs Olímpics de Berlín, on guanyà la medalla d'or en la prova del K-1, 10.000 metres del programa de piragüisme.
En el seu palmarès també destaca una medalla d'or al Campionat d'Europa en aigües tranquil·les de 1933.

## Referències

* 1 2 3 «Ernst Krebs Olympic Results». sports-reference.com. Arxivat de l'original el 2020-04-17. [Consulta: 17 març 2019].
* ↑ Ernst Krebs a canoeresults.eu
# La vinya vermella

La vinya vermella prop d'Arle és una pintura a l'oli realitzada per van Gogh a principis del mes de novembre de 1888, actualment exposada al Museu Puixkin de Moscou. Executada en una tela d'arpillera coneguda com a toile de 30, l'any 1890 s'exposà a l'exposició anual de Les XX, celebrada a Brussel·les, on Anna Boch —una pintora impressionista, membre de Les XX i col·leccionista d'art belga— l'adquirí per 400 francs de l'època. Així doncs, fou l'única obra que van Gogh vengué en vida.

## Descripció

Aquesta obra representa les vinyes de la zona rural prop d'Arle, probablement de Trébon, al nord de la població. Aquesta obra destaca pels colors emprats, sobretot per l'oposició de tons complementaris com el groc i el violeta, essent un precedent de la pintura fauvista.

## Història de l'obra

El 1906, Anna Boch vengué l'obra a la Galeria Bernheim de París per 10.000 francs, i aquell mateix any la peça fou adquirida per Sergei Shchukin, un empresari tèxtil i col·leccionista d'art —també propietari del Cafè de Nit— i formà part de la seva col·lecció a Moscou fins que aquesta fou nacionalitzada l'any 1918 per ordre de Vladímir Lenin, esdevenint el museu nacional de l'art occidental. Ara bé, Ióssif Stalin ordenà la clausura de l'equipament l'any 1948 i la col·lecció es fragmentà arbitràriament entre el Museu Puixkin de Belles Arts de Moscou i l'Hermitage de Sant Petersburg. La vinya vermella passà a formar part de la col·lecció del museu moscovita.

## Referències

* ↑ Hulsker, Jan. The Complete Van Gogh. Oxford: Phaidon, 1980, p. 356. ISBN 0-7148-2028-8.
* ↑ Pickvance, Ronald. Van Gogh in Arles (catàleg d'exposició al Metropolitan Museum of Art). Nova York: Abrams, 1984, p. 168-169, 206. ISBN 0-87099-375-5.
* 1 2 «Anna Boch, the Red Vineyard». [Consulta: 23 desembre 2012].
# Eduard Vellibre Roca

Eduardo Antonio Vellibre Roca (Palma, 17 de maig de 1951) fou director general de Cultura i secretari general tècnic de la Conselleria d'Educació i Cultura del Govern de les Illes Balears sota la batuta del llavors conseller Francesc Gilet Girart des de 1983 fins al 1987.
Fou també candidat del PP a l'ajuntament de Calvià el 1992 i va veure's implicat en la trama orquestrada per subornar un regidor del PSOE per canviar la majoria de govern en aquell ajuntament a canvi de 100 milions de pessetes, conegut com a Cas Calvià.

## Referències

* ↑ BOPIB número 9, 9 de desembre de 1983 PDF
* ↑ Notícies a El País d'Eduardo Vellibre sobre el Cas Calvià
# Ljubomir Radanović

Ljubomir Radanović (21 de juliol, 1960 a Iugoslàvia) fou un futbolista montenegrí que jugava de defensa.
Disputà l'Eurocopa 1984 amb la selecció de Iugoslàvia. El jugador és recordat pel seu gol de cap al darrer minut enfront Bulgària a Estadi Poljud de Split el 21 de desembre de 1983, que donà la classificació a la seva selecció per davant de Bulgària i Gal·les. El mateix 1984 guanyà la medalla de bronze a les Olimpíades de Los Angeles.

## Referències

* ↑ «Site of the Republic of Montenegro». Arxivat de l'original el 2009-03-26. [Consulta: 21 febrer 2009].

## Enllaços externs

* weltfussball Arxivat 2007-09-29 a Wayback Machine.
# Domenico Tintoretto

Domenico Tintoretto (va néixer l'any 1560 a Venècia) va ser pintor. Fill de Jacopo Comin, més conegut com a Tintoretto, va tenir diversos germans entre ells Marietta (1554) i Marc (1561) també pintors.

## Obres

* La gent de mar ofereix una maqueta de gal·lera a Santa Giustina, primera mitat del s.XVII, oli sobre tela, Liagò, Palazzo Ducale, Venecia.
* La Transfiguració, primera mitat del S.XVII, oli sobre tela, Liagò, Palazzo Ducale, Venecia.
* El dux Giovanni Bembo davant Venècia amb figures al·legòriques,, primera mitat del S.XVII, oli sobre tela, Liagò, Palazzo Ducale, Venecia.
* Baptisme de Crist, 1585, 137 cm x 105 cm, oli sobre llenç, Museo del Prado
* Dona descobrint el pit, 1580-90, 62 cm x 55,6 cm, oli sobre llenç, Museo del Prado

## Referències

* 1 2 3 4 Valcanover, Francesco. Jacopo Tintoretto y la Scuola Grande de San Rocco. Venecia: Stortim Edizioni, 2008, p. 10. ISBN 88-7666-023-2 [Consulta: 1r desembre 2014].
# Erwin Franzkowiak

Erwin Franzkowiak (29 de novembre de 1894 - 19 de març de 1984) va ser un jugador d'hoquei sobre herba alemany que va competir durant la dècada de 1920.
El 1928 va prendre part en els Jocs Olímpics d'Amsterdam, on va guanyar la medalla de bronze com a membre de l'equip alemany en la competició d'hoquei sobre herba.

## Referències

* ↑ «Erwin Franzkowiak Olympic Results». sports-reference.com. Arxivat de l'original el 17 d’abril 2020. [Consulta: 8 maig 2018].
# Erwin Gillmeister

Erwin Gillmeister (Toruń, 11 de juliol de 1907 - Múnic, 26 de novembre de 1993) va ser un atleta alemany, especialista en curses de velocitat, que va competir durant les dècades de 1920 i 1930.
El 1936 va prendre part en els Jocs Olímpics de Berlín, on guanyà la medalla de bronze en la cursa dels 4x100 metres relleus del programa d'atletisme. Formà equip amb Wilhelm Leichum, Erich Borchmeyer i Gerd Hornberger.
En el seu palmarès també destaca una medalla d'or en els 4x100 metres relleus del Campionat d'Europa d'atletisme de 1934.

## Millors marques

* 100 metres llisos. 10.5" (1934)
* 200 metres llisos. 21.3" (1929)

## Referències

* 1 2 3 «Erwin Gillmeister Olympic Results». sports-reference.com. Arxivat de l'original el 13 de desembre 2012. [Consulta: 17 abril 2020].
* ↑ Fitxa a trackfield.brinkster.net
# Esko Järvinen

Esko Järvinen (Lahti, 15 de desembre de 1907 - Hèlsinki, 7 de març de 1976) va ser un esquiador finlandès, especialista en combinada nòrdica i patrulla militar, que va competir durant les dècades de 1920 i 1930. Era germà de l'atleta Erkki Järvinen.
El 1928 va prendre part en els Jocs Olímpics de Sankt Moritz i fou l'encarregat de dur la bandera de Finlàndia en la cerimònia inaugural. Fou cinquè en la prova de la combinada nòrdica i vint-i-dosè en la del salt amb esquís. Fou segon en la prova de patrulla militar, esport de demostració en aquesta edició dels Jocs.
En el seu palmarès destaca una medalla de bronze al Campionat del Món d'esquí nòrdic de 1929.

## Referències

* 1 2 3 «Esko Järvinen Olympic Results». sports-reference.com. Arxivat de l'original el 20 de maig 2011. [Consulta: 22 gener 2020].
* ↑ Finland Arxivat 2020-04-17 a Wayback Machine.. sports-reference.com
# Estadi Broodstraat

L'estadi Broodstraat va ser un camp de futbol que es trobava a Anvers, Bèlgica. Entre el 1908 i 1923 va ser la seu del Royal Antwerp Football Club. El 1920 va ser una de les quatre seus de la competició de futbol dels Jocs Olímpics d'Anvers.

## Referències

* ↑ «Football at the 1920 Antwerp Summer Games». sports-reference.com. Arxivat de l'original el 28 de juny 2009. [Consulta: 30 setembre 2017].
* ↑ Història del Royal Antwerp FC stadiums. (neerlandès)
# Estadi Jules Otten

L'estadi Jules Otten va ser un camp de futbol que es trobava a Gentbrugge, a la vila de Gant, Bèlgica. Tenia una capacitat de 12.919 espectadors i, fins al 2013, quan fou demolit per ser substituït pel Ghelamco Arena, acollia els partits del KAA La Gantoise.
Fou inaugurat el 22 d'agost de 1920 pel futur rei Leopold III i va ser una de les quatre seus de la competició de futbol dels Jocs Olímpics d'Anvers. El seu nom era en homenatge a Jules Otten, un des fundadors del KAA La Gantoise.

## Referències

* ↑ «Football at the 1920 Antwerp Summer Games». sports-reference.com. Arxivat de l'original el 28 de juny 2009. [Consulta: 30 setembre 2017].
* ↑ (neerlandès) «Beknopte geschiedenis van KAA Gent». Arxivat de l'original el 9 de juliol 2007. [Consulta: 22 novembre 2008].
# Eszter Voit

Eszter Voit (Budapest, 11 de gener de 1916 - 2 de novembre de 1990) va ser una gimnasta artística hongaresa que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de bronze en la competició del concurs complet per equips del programa de gimnàstica.

## Referències

* ↑ «Eszter VOIT - Olympic Gymnastics Artistic | Hungary» (en anglès), 14-11-2020. [Consulta: 14 novembre 2020].
* ↑ «Eszter Voit Olympic Results». sports-reference.com. Arxivat de l'original el 18 d’abril 2020. [Consulta: 8 gener 2019].
# Ethel Seymour

Ethel Seymour (West Ham, 6 de març de 1897 - Hampstead, 13 de novembre de 1963) va ser una gimnasta artística britànica que va competir durant la dècada de 1920.
El 1928 va prendre part en els Jocs Olímpics d'Amsterdam, on guanyà la medalla de bronze en el concurs complet per equips del programa de gimnàstica.

## Referències

* ↑ «Ethel Seymour Olympic Results». sports-reference.com. Arxivat de l'original el 18 d’abril 2020. [Consulta: 2 juny 2018].
# Eugen Seiterle

Eugen Seiterle (Zúric, 7 de desembre de 1913 - 23 de novembre de 1998) fou un jugador d'handbol suís que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de bronze en la competició d'handbol.

## Referències

* ↑ «Eugen Seiterle Olympic Results». sports-reference.com. Arxivat de l'original el 6 de gener 2009. [Consulta: 14 desembre 2018].
# Eugene Oberst

Eugene Oberst (Owensboro, 23 de juliol de 1901 - Cleveland, 30 de maig de 1991) va ser un jugador de futbol americà, atleta, entrenador de futbol i bàsquet estatunidenc que va competir durant la dècada de 1920.
Nascut a Owensboro, Kentucky, va jugar a futbol a la Universitat de Notre Dame en la posició de bloquejador ofensiu sota les ordres de Knute Rockne, i va competir en atletisme en la prova del llançament de javelina. El 1924 va guanyar la medalla de bronze en aquesta prova als Jocs Olímpics de París. Posteriorment va fer d'entrenador de futbol a la Universitat Washington i LeeW (1929-1930), Canisius College (1931-1932) i John Carroll University (1946).

## Millors marques

* llançament de javelina. 61.74 metres (1924)

## Referències

* 1 2 3 «Gene Oberst Olympic Results». sports-reference.com. Arxivat de l'original el 17 d’abril 2020. [Consulta: 14 gener 2019].
* ↑ Eugene Oberst a trackfield.brinkster.net